تورکیه جمهور باشلیغی رجب طیب ایردوغان، تورک تیلی گپیرووچی اولکه لر همکارلیک کینگیشی (تورک کینگشی) 7- جلسه سیگه قتنه شیش اوچون آذربایجانگه جونب کیتدی.
جمهور باشلیغی ایردوغان آتاتورک قونلغه سی دولت مهمانلر اوییده گی مطبوعاتی کنفرانسی نینگ آرتیدن تورکیه وقتی بیلن ساعت 11:20 ده باکوگه حرکت قیلیب کیتدی.
ایردوغاننی جمهور باشلیغی اورینباسری فواد اوکتای، تورکیه بویوک ملت مجلسی پلان و بودجه کمیسیون باشلیغی لطفی ایلوان و بیر قطار ملت وکیللر خیرلشیب جونه تدی.
ایردوغان بیلن تورموشی امینه ایردوغان، صنایع و تکنالوژی وزیری مصطفی ورنک، ساغلقنی سقلش وزیری فخرالدین کوجه، تجارت وزیری روخسار پیکجان، علاقه لر باشلیغی فخرالدین آلتون و جمهور رئیس لیک سوزچیسی ابراهیم قلین هم آذربایجانگه جونب کیتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
